 Muuse Biixi wuxuu Khudbaddiisa ku sheegay in dhibaatooyinka uu Sicir-bararka Lacagta iyo Maceeshadda lagaga bixi karo oo keliya marka Somaliland gaadho isku fillaansho dhanka Cuntada ah, maaddaama buu yidhi Waxyaabaha Sicir-bararka keenaya ay ka mid tahay in Somaliland waxay Cunto isticmaasho oo dhan dibedda laga soo waarido, sidaasi darteed Xisbi ahaan ay dejiyeen Qorshihii Sannadka u horreeya haddii la doorto uu Dalku ula soo bixi lahaa Cunto ku filan, waxaanu yidhi Walaaleyaal, Maanta dhibaatada inna haysataa waa Dhaqaale-xumo, Faqri iyo Sicir-barar, kaga bixi kari mayno innaga oo isku dhaleecayna, ee waxaynu kaga bixi karnaa innaga oo shaqeyna oo Cuntadeena la soo baxna. 